钦定古今图书集成/明伦汇编/闺媛典/第274卷 > 皇清七 > 李居皋继室孟氏
## 钦定古今图书集成/明伦汇编/闺媛典/第274卷 > 皇清七 > 李居皋继室孟氏

按《诸城县志》：“孟氏，贡士李居皋继室，前室朱生秉钧等三子。孟生二子，曰展，曰慎，俱甫成童。居皋殁越数年，前三子皆相继丧。孟既抚己子，又抚前室诸孙，诲爱兼至。值岁凶，鬻己子所分产以佐之。展为一乡善士，慎有声艺林，前室诸孙咸得保聚，皆孟氏力也。孟卒年七十有五。”